Document ID: 32001R2155

Κανονισμός (ΕΚ) αριθ. 2155/2001 της Επιτροπής
της 5ης Νοεμβρίου 2001
για την τροποποίηση του κανονισμού (ΕΚ) αριθ. 690/2001 για τη θέσπιση ειδικών μέτρων στήριξης της αγοράς στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, για κοινή οργάνωση αγοράς στον τομέα του βοείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1512/2001(2), και ιδίως το άρθρο 38 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 690/2001 της Επιτροπής, της 3ης Απριλίου 2001, για τη θέσπιση ειδικών μέτρων στήριξης της αγοράς στον τομέα του βοείου κρέατος(3), όπως τροποποιήθηκε από τον κανονισμό (ΕΚ) αριθ. 1648/2001(4), ορίζει στο άρθρο 5 παράγραφος 3 ότι η τιμή που καταβάλλεται στον υπερθεματιστή προσαρμόζεται ανάλογα όταν παραλαμβάνονται σφάγια κατάταξης άλλης από την κατηγορία 0. Στο Βέλγιο ένα πολύ μεγάλο τμήμα της παραγωγής βοείου κρέατος εμπίπτει στις κατηγορίες Ε και S. Ωστόσο, βάσει, αφενός, των σημερινών τιμών αγοράς για τα ζώα αυτά και, αφετέρου, του συντελεστή προσαρμογής που καθορίζεται στον κανονισμό, δεν θα παραδοθούν σφάγια που κατατάσσονται στις δύο αυτές κατηγορίες στο πλαίσιο του καθεστώτος. Για να βελτιωθεί η αποτελεσματικότητα των μέτρων στήριξης ο συντελεστής που καθορίζεται για τις κατηγορίες S και Ε στο παράρτημα IV πρέπει να αυξηθεί σε επίπεδο που να αντανακλά καλύτερα την πραγματικότητα της αγοράς.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο συντελεστής "1,65" που καθορίζεται για τις κατηγορίες S και Ε στην υποσημείωση 1 του παραρτήματος IV του κανονισμού (ΕΚ) αριθ. 690/2001 πρέπει να αντικατασταθεί από τον συντελεστή "1,87".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για ποσότητες που κατακυρώνονται στο πλαίσιο του διαγωνισμού της 12ης Νοεμβρίου 2001 και των ακόλουθων διαγωνισμών.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Νοεμβρίου 2001.

Labels: 2
0
3
17